BASES REGULADORAS E CONVOCATORIA PARA A CONCESIÓN DE AXUDAS MUNICIPAIS EN CONCORRENCIA COMPETITIVA DESTINADAS Ó APOIO Á NATALIDADE NO CONCELLO DE COVELO
ADMINISTRACIÓN LOCAL — Municipal — Covelo (Outros documentos, notificacións e informacións públicas, 20/08/2019)

Por acordo da Xunta de Goberno Local de data 12 de agosto de 2019, foron aprobadas as Bases Reguladoras e, igualmente, formular a correspondente convocatoria de concesión da seguinte subvención: A familia está amparada pola Constitución Española que, no seu artigo 39, asegura a protección social, económica e xurídica da mesma. Así mesmo, o artigo 27 da Lei 7/1985, de 2 de abril, Reguladora das Bases de Réxime Local, prevé a delegación da competencia para a Prestación dos servizos sociais, promoción da igualdade de oportunidades. O descenso do índice de natalidade é un feito xeneralizado en Galicia e moito máis no rural. O Concello de Covelo, non é alleo a este problema e a necesidade de solucións, xa que, son as persoas o principal valor dunha comunidade e as familias o alicerce no que se asenta a nosa sociedade. Debido o citado, decidiuse establecer esta medida de fomento encamiñada a reactivar a natalidade. Unha medida de apoio que atopa o seu fundamento na lóxica necesidade de que, sendo a natalidade un beneficio para todas as persoas, é lexítimo axudar as nais e pais a soportar as indubidables cargas materiais que se ocasionan sobre todo nos primeiros meses de vida dunha nena ou un neno. Trátase así de remover os obstáculos que entorpecen a propia vontade das parellas de elixir a dimensión da súa familia, de conseguir que a decisión de ter ou adoptar unha filla ou fillo dependa unicamente das conviccións ou desexos persoais, non de causas alleas ás mesmas. Co obxectivo último de fomentar a natalidade e co inmediato de dar unha axuda ás familias de Covelo, na medida dos recursos dos que dispón este Concello, preténdese axudar ás familias que teñan fillas e fillos por nacemento ou adopción mediante a posta en marcha da presente convocatoria. Ó mesmo tempo preténdese fixar a poboación no concello evitando así o despoboamento que ven sufrindo. Por todo isto, convócase a concesión de axudas municipais de fomento da natalidade, no marco xurídico definido pola Lei 9/2007, do 13 de xuño, de subvencións de Galicia, os preceptos básicos da Lei 38/2003, do 17 de novembro, xeral de subvencións, o Real Decreto 887/2006, do 21 de xullo, polo que se aproba o Regulamento da Lei 38/2003, as Bases de execución do orzamento municipal, a Ordenanza Xeral de Subvencións do Concello de Covelo e a demais normativa de aplicación. É obxecto das presentes bases regular a convocatoria pública por parte do concello de Covelo, para a tramitación e concesión de subvencións destinadas ó fomento da natalidade no concello de Covelo no ano 2019. Polo tanto, o obxecto das presentes bases é a concesión de axudas a familias, mediante procedemento ordinario en réxime de concorrencia competitiva, para sufragar parcialmente os custos derivados do nacemento e/ou adopción das nenas e dos nenos empadroados no Concello de Covelo. Serán persoas beneficiarias destas axudas as nais ou pais que teñan ou adopten unha filla ou fillo e cumpran os seguintes requisitos: 1. As nais e pais deberán estar empadroados no concello de Covelo e, polo menos unha delas, deberá estar empadroada no concello de Covelo cunha antelación mínima á data do parto ou adopción de 9 meses. As nenas ou nenos nacidos, ou adoptados, deberán inscribirse no padrón de habitantes do concello de Covelo.2. A nai, pai e as fillas e fillos deberán comprometerse a seguir empadroados no concello, tanto eles como as súas fillas ou fillos, por un período de 2 anos dende o nacemento ou adopción.3. O empadroamento suporá a residencia efectiva, polo que tanto as persoas beneficiarias como as súas fillas e fillos, deberán vivir habitualmente en calquera das parroquias do concello de Covelo. Esta circunstancia poderá ser comprobada en calquera momento polo concello solicitando os informes que procedan.4. Que a renda da unidade familiar, sumada a base impoñible xeral e a base impoñible do aforro, da declaración do IRPF do ano 2018 non supere os 45.000 €. No suposto de que esta contía fora superior, a renda per cápita, entendida como a suma das bases impoñibles xerais e do aforro dividida polo número de membros da unidade familiar, non deberá superar os 13.500 €. RENDA PER CÁPITA FAMILIAR: calcúlase dividindo a renda da unidade familiar entre o número de persoas computables. Son persoas computables da familia: — Nais, pais ou titoras ou titores legais, fillas e fillos menores de idade, fillas e fillos maiores de idade con discapacidade e fillas solteiras e fillos solteiros menores de 25 anos que convivan no domicilio familiar. — No caso de divorcio ou separación legal da nai e o pai non se considerará persoa computable aquela que non conviva co fillo/a, agás nos casos de custodia compartida. Será persoa computable, en caso de que o haxa, o novo cónxuxe ou parella. — Computarán por dous as persoas da unidade familiar ( pai, nai, filla ou fillo e irmáns) cunha discapacidade igual ou superior ao 33%, ou que acrediten unha pensión de incapacidade permanente nos graos total, absoluta ou grande invalidez. CÁLCULO DA RENDA FAMILIAR: calcularase segundo o procedemento especificado na Base 2.4. En caso de non presentar declaración teranse en conta os ingresos netos de todos os persoas computables da unidade familiar.5. Estar ao corrente por todos os conceptos nas obrigas tributarias co Concello de Covelo.6. Atoparse ao corrente no cumprimento das demais obrigas tributarias e fronte á Seguridade Social.7. Non ter pendente de xustificación ningunha subvención concedida polo concello de Covelo no exercicio anterior, ou ter desistido de forma motivada e por escrito.8. Someterse ás actividades de control realizadas por parte do Concello para comprobar a veracidade dos actos consignados na documentación presentada, así como o cumprimento dos requisitos para a percepción da axuda e colaborar co Concello en ditas actuacións.9. Comunicar ante o Concello calquera modificación nas circunstancias esixidas para a concesión da axuda.10. Non estar incursos nalgunhas das circunstancias que recolle o artigo 10 da Lei 9/07, de 13 de xuño, de Subvencións de Galicia. As axudas serán como máximo de 500 euros por cada filla ou fillo nado ou adoptado entre o 1 de decembro de 2018 e o 30 de novembro de 2019. No caso de que as solicitudes aceptadas superen as previsións, e se exceda o crédito destinado a esta subvención, o crédito total previsto ratearase entre as solicitudes admitidas. As accións incluídas nesta convocatoria financiaranse con cargo á aplicación orzamentaria 231.48 do orzamento municipal para o ano 2019, ata un total de 5.500 euros para o exercicio. As solicitudes das axudas reguladas na presente convocatoria, cubertas no modelo normalizado habilitado para tal fin (ANEXO I) presentaranse no Rexistro de Servizos sociais do Concello de Covelo, ou por calquera dos procedementos previstos no artigo 16 la Lei 39/2015, de 1 de outubro de Procedemento Administrativo Común das Administracións Públicas. As solicitudes deberán ir acompañadas, inescusablemente da seguinte documentación: 1. Certificado de empadroamento e convivencia da unidade familiar, expedido polo concello, onde figure a data de alta no padrón de habitantes.2. Copia do Libro de Familia e do DNI do solicitante.3. Copia do auto xudicial de adopción, no seu caso.4. Acreditación de estar ó corrente no cumprimento das obrigas tributarias e coa Seguridade Social (ANEXO III). 5. Compromiso de seguir empadroadas no concello de Covelo por un período mínimo de dous anos.(ANEXO II) 6. Compromiso de proceder á devolución da axuda no caso de deixar de cumprir algún dos requisitos necesarios para ser persoa beneficiaria da mesma, ou ben cando sexa probado por parte do concello que non se cumpre algún dos mencionados requisitos. (ANEXO II) 7. Certificación dos datos bancarios onde se pretenda recibir o importe da axuda.8. Copia da declaración do imposto da renda das persoas físicas do ano 2018 da persoa solicitante, da proxenitora ou proxenitor que non apareza como solicitante, irmás ou irmáns ata 25 anos (salvo que tivese algunha discapacidade), que convivan na unidade familiar.9. Calquera outra que se estime conveniente a instrución do procedemento. No caso de que algúns documentos requiridos non poidan presentarse por impedimento legal ou administrativo, substituirase por unha declaración de compromiso/xurada. No caso de non ter libro de familia ou se a situación familiar, en día 31 de decembro de 2019, non coincide coa reflectida no libro, terá que presentarse documento ou documentos acreditativos do número de membros da unidade familiar, tales como: A documentación que se achegue deberá ter validez no momento da presentación da solicitude. O prazo de presentación de solicitudes comezará dende o día o seguinte á publicación oficial do extracto da convocatoria no Boletín Oficial da Provincia de Pontevedra, segundo a LXS (arts.17.3. b), 18 e 20.8 en relación coa Base de Datos Nacional de Subvencións (Resolución IGAE do 7, 9 e 10 de decembro de 2015) ou ó seguinte ó que se produciu o nacemento ou adopción e finalizará o 1 de decembro de 2019. De acordo co establecido no artigo 68 da Lei 39/2015, de 1 de outubro de Procedemento Administrativo Común das Administracións Públicas, para aquelas solicitudes que non estean correctamente cubertas ou non acheguen os documentos preceptivos, o Concello requirirá a persoa interesada para que, nun prazo de dez días, emende as faltas ou remita os documentos preceptivos. De non facelo, considerarase que desistiu da súa petición e arquivarase o expediente nos termos previstos na citada lei. O órgano correspondente concederá as axudas e subvencións a todas as persoas solicitantes (con límite na dispoñibilidade orzamentaria) que cumpran os requisitos, tendo en conta a contía establecida no apartado 3. O procedemento será instruído pola Educadora Familiar deste Concello integrante do departamento de Servizos Sociais, ou na súa ausencia o empregado público que a Alcaldía propuxera, que realizarán de oficio cantas actuacións estimen necesarias para o coñecemento e comprobación dos datos así coma os requirimentos de corrección de deficiencias da documentación. Recibidas as solicitudes procederase a súa tramitación. Comprobado que os solicitantes cumpren os requisitos esixidos nestas bases e que se achega a documentación requirida. Avaliadas as solicitudes, segundo os criterios regulados na base 6 os expedientes serán elevados á Comisión de Valoración, que estará constituída por: Todas e cada unha das persoas que forman esta comisión poderán ser substituídas polas persoas nas que delegue cada un deles. A Comisión de Valoración examinará cada unha das solicitudes presentadas, e aplicará os criterios de outorgamento aprobados nas presentes bases, a fin de establecer unha prelación entre as mesmas e formular a correspondente proposta de adxudicación a prol de aquelas que obtiveron maior valoración. A proposta de adxudicación deberá expresar a relación de persoas solicitantes para os que se propón a concesión da subvención, a súa contía individual, e as denegadas co seu motivo. O órgano municipal competente para a concesión das subvencións é a Xunta de Goberno Local, que analizará a proposta da Comisión de subvencións e resolverá xustificadamente. O acordo de concesión non terá obrigatoriamente que distribuír a totalidade do crédito.1. Permanecer empadroada no Concello de Covelo por un período de dous anos posteriores á concesión desta axuda. O empadroamento suporá a residencia efectiva, polo que tanto as persoas beneficiarias como as súas fillas e fillos, deberán vivir habitualmente en calquera das parroquias do concello de Covelo. Esta circunstancia poderá ser comprobada en calquera momento polo concello solicitando os informes que procedan.2. Cumprir con calquera outra obriga disposta no artigo 14 da Lei 38/2003 do 17 de novembro, xeral de subvencións.3. Seguir as directrices que marcan as bases da convocatoria e destinar o importe da axuda na súa integridade á finalidade para a que foi outorgada a axuda.4. Someterse ás actuacións de comprobación e control financeiro que poidan realizar os órganos de control competentes, achegando canta información lle sexa requirida no exercicio das actuacións anteriores.5. Proceder ao reintegro dos fondos percibidos, segundo se establece no artigo 38 da Lei 9/2007, de 13 de xuño, de Subvencións de Galicia. O Concello de Covelo poderá en calquera momento do procedemento do expediente administrativo da subvención solicitar maior información ou verificar calquera aspecto relacionado coa solicitude subvencionada. O incumprimento dalgunha destas obrigas poderase resolver coa suspensión do pagamento da subvención ou co seu reintegro. O prazo máximo para resolver e notificar o procedemento será de seis meses contados a partir do día seguinte ao de finalización do prazo para presentación de solicitudes. As persoas interesadas poderán entender desestimadas as solicitudes, por silencio administrativo, se transcorrido devandito prazo non se ditei e notificado resolución expresa. A notificación da resolución realizarase de acordo co previsto nos artigos 40 e seguintes da Lei 39/2015, de 1 de outubro de Procedemento Administrativo Común das Administracións Públicas. Contra o acordo de resolución, que esgota a vía administrativa, poderase interpoñer recurso potestativo de reposición ante o mesmo órgano que ditou o acto no prazo dun mes dende o día seguinte ó da súa notificación de acordo co establecido no artigo 124.1 da Lei 39/2015, de 1 de outubro de Procedemento Administrativo Común das Administracións Públicas ou ben directamente recurso contencioso-administrativo ante o Xulgado Contencioso Administrativo de Pontevedra do prazo de dous meses contados dende o día seguinte ó da súa notificación, conforme ós artigos 8.1 y 46.1 da Lei 29/98, de 3 de xuño, Contencioso-Administrativa. De interpoñerse o recurso potestativo de reposición, este se resolverá e notificará no prazo dun mes segundo establece o artigo 124.2 da citada Lei 39/2015, de 1 de outubro de Procedemento Administrativo Común das Administracións Públicas, entendéndose desestimado o recurso de reposición polo transcurso do mencionado prazo sen resolución expresa notificada, podendo entón os interesados interpoñer recurso contencioso-administrativo dentro do prazo de seis meses contados dende o día seguinte a aquel en que se deba entender presuntamente desestimado o recurso de reposición interposto, de acordo co artigo 46.1 y 4 de la 29/98. A publicación destas Bases realizarase no Taboleiro de Anuncios do Concello de Covelo, na páxina web do concello: www.concellodecovelo.es, e no Boletín Oficial da Provincia. As axudas que se concedan a través deste programa unha vez resoltas, publicaranse no taboleiro de anuncios da Casa do Concello, con expresión do DNI (ordenado numericamente) do solicitante e a resolución recaída (concedida-denegada). 1. Procederá o reintegro, total ou parcial, da axuda percibida, xunto cos xuros de demora, nos casos indicados no artigo 33 da Lei 9/2007, do 13 de xuño, de subvencións de Galicia, 2. No caso de xustificación ou incumprimento parcial só se esixirá o reintegro pola parte non xustificada. No caso de que o reintegro esíxase porque se percibiron outras subvencións que, en conxunto, superen o custo da actividade obxecto de concesión, procederá o reintegro só do exceso obtido.3. O interese de demora esixirase desde o momento do pago da subvención ata a data en que se acorde o reintegro da mesma. O interese de demora aplicable será o interese legal do diñeiro, vixente no momento do pago da subvención, incrementado nun 25 por cento, salvo que a Lei de Orzamentos do Estado de cada ano estableza outro diferente.4. Están obrigados ao reintegro: a) As persoas solicitantes das subvencións. b) As persoas xurídicas ou agrupacións de persoas físicas sen personalidade xurídica, que responderán solidariamente as obrigacións de reintegro. c) As representantes legais da persoa beneficiaria responderán solidariamente cando este careza de capacidade de obrar. Ademais responderán subsidiariamente as persoas sinaladas no artigo 40.3 da Lei 38/2003, de 17 de novembro, Xeral de subvencións. A obtención dunha subvención outorgada polo Concello de Covelo, é compatible con calquera outra subvención, axuda ou ingreso obtido para a mesma finalidade. Calquera dúbida que puidera xurdir en torno á interpretación destas bases será resolta pola Xunta de Goberno Local. En todo o non previsto nestas bases, aplicarase o disposto nas Bases de execución do orzamento xeral do concello de Covelo para o ano 2017, e nas normas legais e regulamentarias de aplicación, Lei 38/2003, do 17 de novembro, xeral de subvencións e no RD 887/2006 do 21 de xullo polo que se aproba o regulamento da Lei xeral de subvencións Lei 9/2007 de subvencións de Galicia, a Ordenanza Xeral de Subvencións do Concello de Covelo aprobada polo Pleno da Corporación Municipal en sesión celebrada o día 1 de xuño de 2016 e demais normativa de réxime local aplicable.